|  |
| --- |
| **Republika e Kosovës****Republika Kosova-Republic of Kosovo*****Qeveria –Vlada-Government*** ***Ministria e Ekonomisë dhe Ambientit-***  ***Ministarstvo Ekonomije i Životne Sredine -Ministry of Economy and Environment*** |
|  |

Ministria e Ekonomisë dhe Ambientit në mbështetje të nenit 5 paragrafi 2 të Ligjit Nr. 05/L-084, për Rregullatorin e Energjisë, (Gazeta Zyrtare të Republikës së Kosovës Nr. 25/ 14 Korrik 2016, për emërim të kandidatit për Kryesues të Bordit të Zyrës së Rregullatorit për Energji, shpallë:

 **KONKURS**

  **Kryesues i Bordit të Zyrës së Rregullatorit për Energji (ZRRE)**

**Detyrat kryesore të Kryesuesit të Bordit të Rregullatorit:**

Përveç përgjegjësive të përcaktuara me Ligjin për Rregullatorin e Energjisë, Kryesuesi i Bordit të Rregullatorit në koordinim me Bordin e Rregullatorit:

* miraton politikat rregullative dhe operacionale të Rregullatorit;
* organizon dhe mbikëqyrë punën e Rregullatorit;
* mbikëqyrë zbatimin e buxhetit dhe menaxhimin financiar të Rregullatorit dhe
* miraton raportet dhe deklaratat financiare të saj;
* organizon procedurat e rekrutimit dhe mbikëqyrë punën e personelit të punësuar
* nga Rregullatori;
* miraton nivelet e kompensimit dhe kushtet tjera të punësimit, për të punësuarit e
* Rregullatorit;
* harton dhe miraton Kodin e Etikës Profesionale për anëtarët dhe personelin e
* Rregullatorit;
* harton dhe miraton akte nënligjore që janë të nevojshme për zbatimin e Ligjit Nr. 05/L-084, për Rregullatorin e Energjisë;
* përfaqëson Rregullatorin para palëve të treta;
* vepron në emër të Bordit të Rregullatorit dhe e përfaqëson atë në të gjitha procedurat përkatëse në përputhje me legjislacionin në fuqi;
* përcakton Axhendën e mbledhjeve të Bordit;
* kryeson mbledhjet e Bordit
* bashkëpunon me organizma të ndryshëm ndërkombëtarë që veprojnë në sektorin e energjisë ;
* raporton një herë në vit në Kuvendin e Republikës së Kosovës.

**KUALIFIKIMI DHE PËRSHTATSHMËRIA PROFESIONALE**

**Kandidati për kryesues të Bordit duhet të ketë:**

* Diplomë universitare në fushën teknike, të ekonomisë apo të drejtësisë nga një institucion i akredituar i arsimit të lartë;
* Së paku dhjetë (10) vjet përvojë pune në sektorin e energjisë, prej tyre pesë (5) vjet duhet t’i ketë përvojë në menaxhimin në fushën e energjisë;
* të jetë shtetas i Republikës së Kosovës, me vendbanim të përhershëm në Kosovë; si dhe,
* njohuri të gjuhës angleze në të folur, të shkruar si përparësi.

**KUSHTET**

* Kandidatët që konkurrojnë për kryesues të Bordit të Zyrës së Rregullatorit për Energji duhet:
1. Të mos kenë dosje të hapur të hetimeve apo dosje të mëhershme të dënimit për vepër penale apo të aktiviteteve që mund të vënë në dyshim sinqeritetin, integritetin apo kompetencën e tij.
* Kryesuesit të Bordit gjatë mandatit të tij në këtë pozitë nuk i lejohet:
1. Të jetë zyrtar qeveritar;
2. Të jetë pjesë e strukturave të një partie politike;
3. Të jetë vetë, ta ketë bashkëshortin/en apo ndonjë të afërm të familjes së ngushtë në cilësinë e aksionarit, partnerit, pronarit ose menaxherit në një ndërmarrje të energjisë që i nënshtrohet këtij Ligji, apo në një ndërmarrje vartëse apo në një filial të një ndërmarrjeje të energjisë;
4. Të kryejë çfarëdo pune për ndonjë ndërmarrje të energjisë që i nënshtrohet këtij Ligji, apo për ndonjë ndërmarrje vartëse, apo për ndonjë filial të një ndërmarrjeje të energjisë;
5. Të mbajë një pozitë tjetër në kuadër të Rregullatorit;
6. Të kryejë një aktivitet tjetër që mund të rezultojë në konflikt interesi sipas Kodit të Etikës Profesionale të hartuar dhe të miratuar nga Rregullatori, apo sipas ligjeve përkatëse.

**AFTËSITË PERSONALE TË KËRKUARA**

* Udhëheqje
* Pune ekipore
* Bashkëpunim efektiv me palët e interesit;
* Të menduarit strategjik
* I/e orientuar ndaj rezultateve
* Vendim-marrja
* Aftësi ndikuese
* Koherencë të qartë, komunikim konciz
* Integritet
* Vetëdije
* Të menduarit kreativ

**INFORMATË E PËRGJITHSHME PËR KANDIDATËT LIDHUR ME**

**PROCEDURAT E KONKURRIMIT**

Ministria e Ekonomisë dhe Ambientit ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjitha komunitetet në Kosovë.

Ministria e Ekonomisë dhe Ambientit siguron që procedurat e përzgjedhjes të jenë të hapura, ofron konkurrencë jo-diskriminuese, objektive dhe transparente, duke u bazuar në një grup

kualifikimesh dhe aftësish të përcaktuar më parë.

Komunitetet jo shumicë kanë të drejtë për përfaqësim të drejtë dhe proporcional në

organet e sektorit publik, sipas legjislacionit në fuqi.

Kandidatët për kryesues të Bordit të Zyrës së Rregullatorit të Energjisë duhet të dorëzojnë këto dokumente **(Dështimi për ta bërë këtë do të rezultojë në refuzimin e aplikacionit)**:

* Kërkesa për punësim - mund ta gjeni në Web faqen <http://www.mzhe-ks.net/sq/>.
* Deklaratën nën betim (formular, i cili plotësohet në momentin e dorëzimit të dokumentacionit)
* Listën Kontrolluese të plotësuar dhe nënshkruar duke deklaruar cilat prej kritereve themelore dhe të dëshirueshme aplikanti i plotëson. Kjo listë mund të shkarkohet duke përdorur linkun <http://www.mzhe-ks.net/sq/>.
* CV-në e cila ofron shembuj të arritjeve në punë
* Letër motivimin duke ofruar një shpjegim të qartë se si përvoja dhe aftësitë e juaja (aplikantit) përputhen me kërkesat detyrës.
* Dokumentacionet e parapara në kushtet e punësimit (dëshmitë e

kualifikimit profesional, përvojës së punës për të gjitha pozitat përkatëse)

* Certifikatën (dëshminë) që dëshmon se nuk është nën hetime
* Shtetas i Kosovës (kopje të pasaportës ose të letërnjoftimit).

Aplikuesi duhet të plotësoj personalisht deklaratën nën betim me rastin e aplikimit, në të cilën deklaron se ai/ajo i përmbush kushtet e kualifikimit, pavarësisë dhe të përshtatshmërisë profesionale. Deklarata nën betim mund të shkarkohet në Ueb faqen e MEA-së.

Çdo përgënjeshtrim material, qoftë i qëllimshëm ose nga neglizhenca, ose ndryshim material nga informatat e dhëna në deklaratën e sipërpërmendur, do të rezultojë në diskualifikimin e menjëhershëm.

Dokumentacioni duhet të jetë në pliko (zarf) të mbyllur (të shkruhet emri dhe mbiemri si dhe titulli i pozitës në të cilën aplikon kandidati) dhe të dorëzohen në MEA, zyra nr. 102 (Arkiva), Adresa Rruga “Nena Tereze”Nr.36 Prishtinë.

Dokumentacioni i dorëzuar nuk kthehet. Origjinalet mund të kërkohen gjatë intervistës.

Për informata shtesë mund të njoftoheni përmes Nr. kontaktues 038/ 200 21524.

Do të kontaktohen vetëm kandidatët e përzgjedhur për intervistë.

**Afati i konkurrimit nga data 19.08.2020 deri më datë 18.09.2020, deri në orën 16:00.**

**Konkursi është i hapur 30 ditë nga dita e publikimit.**

***Për vëmendjen tuaj: Ky proces rekrutimi do të monitorohet nga përfaqësues të Projektit Britanik për Emërime në Pozita të Larta Drejtuese. Kandidatët njoftohen që emrat, rezultatet dhe kualifikimi i kandidatëve me rangimin më të lartë në këtë garë si të emërueshem, do të publikohen në ueb faqen e projektit dhe që me të aplikuar për këtë pozitë do të konsiderohet se është dhënë pëlqimi për publikim.***

***Gjithashtu, do të konsiderohet se është dhënë pëlqimi që partnerët zbatues nga distanca të kenë qasje dhe përkohësisht, në mënyrë të sigurt të ruajnë informata lidhur me vlerësimin e aplikimit dhe performancës së kandidatëve. Informatat do të fshihen në mënyrë të përhershme pasi që ketë përfunduar vlerësimi.***